proxectonos/corpus_dominio_legal_administrativo_tmp huggingface dataset:
09/11/2017 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga, saneamento e canon de auga do 3º trimestre do 2017

En data 6 de novembro de 2017 o Sr. alcalde ditou o decreto nº 436/2017 que literalmente se transcribe: “Visto o Padrón fiscal da taxa polo servizo de abastecemento de auga, saneamento e canon de auga correspondente ao 3º trimestre do 2017, de conformidade co artigo 21.1 s) da Lei 7/1985, de 2 abril, resolvo: Primeiro.- Aprobar o Padrón das taxas polo servizo de abastecemento de auga, saneamento e canon da auga correspondente ao terceiro trimestre de 2017. Segundo.- Expor ó público todos os datos incorporados ó Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro.- Establecer o período de cobramento en período voluntario, que abranguerá dende o 1 de decembro de 2017 ó 1 de febreiro de 2018. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria. Cuarto.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso - administrativo ante o Xulgado do Contencioso - Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso - administrativa. Tamén se poderá interpor calquera outro recurso que se estime conveniente.” En Mesía, a 6 de novembro de 2017. O alcalde – presidente, D. Mariano Iglesias Castro.
09/11/2017 | Administración LocalMunicipal
Teo
Anuncio de formalización de contrato

a. organismo: Concello de Teo b. dependencia que tramita o expediente: Secretaría c. número de expediente: 2017/S-6 d. dirección de internet do perfil do contratante: www.teo. gal a. tipo: servizos b. descrición: actividades deportivas no concello de Teo c. CPV: 92600000-7 d. medio de publicación do anuncio de licitación: BOP da Coruña e. data de publicación do anuncio de licitación: BOP nº 127 de 06/07/2017 a. tramitación: ordinaria b. procedemento: aberto con varios criterios 4. Valor estimado do contrato: 162.000,00 euros a. importe neto: 162.000,00 euros b. importe total: 196.020,00 euros a. data de adxudicación: 14/09/2017 (Res.745/2017) b. data de formalización do contrato: 26/09/2017 c. contratista: Fundación USC Deportiva d. importe de adxudicación a. importe neto: 140.000,00 € b. importe total: 169.400,00 € Teo, 23 de outubro de 2017 O alcalde, Rafael C. Sisto Edreira
09/11/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de realización dun estudo sobre participación cidadá para a Deputación e os concellos da provincia integrados na Plataforma Provincial de Administración Electrónica

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2017.00176.2. Obxecto do contrato: SERVIZOS DE REALIZACIÓN DUN ESTUDO SOBRE PARTICIPACIÓN CIDADÁ PARA A DEPUTACIÓN E Os CONCELLOS DA PROVINCIA INTEGRADOS NA PLATAFORMA PROVINCIAL DE ADMINISTRACIÓN ELECTRÓNICA.3. Prazo de execución: dous meses.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto: 18.000,00 €, IVE incluído.5 bis. Valor estimado: 14.876,03 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia acreditando o cumprimento dos requisitos específicos de solvencia esixidos na cláusula 10.1.2. G. 8. ter. Condicións especiais de execución: ver cláusula 35 do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1.1. do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 31 de outubro do 2017. O PRESIDENTE, O SECRETARIO, Valentín González Formoso José Luis Almau Supervía
09/11/2017 | Administración LocalMunicipal
Oroso
Anuncio de aprobación definitiva de modificación de créditos 2017/16

ASUNTO: APROBACIÓN DEFINITIVA DE MODIFICACIÓN DE CRÉDITOS 16/2017 Transcorrido o prazo de exposición ao público do expediente de modificación de créditos 16/2017 por suplemento de crédito trala publicación de anuncio da aprobación inicial no BOP de data 3 de outubro de 2017 sen interposición de reclamacións, enténdese definitivamente aprobado e procédese a súa publicación por capítulos, de conformidade co artigo 169.3 TR 2/2004 da Lei das facendas locais en relación co artigo 177.2 TR 2/2004. De acordo co disposto no artigo 171 da mesma lei contra a aprobación do presente expediente poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a súa aprobación. ESTADO DE GASTOS ESTADO DE INGRESOS En Oroso, a 6 de novembro de 2017. Alcalde-presidente Manuel Mirás Franqueira
09/11/2017 | Administración LocalMunicipal
Oza-Cesuras
Exposición pública anuncio padrón auga - Oza- 3º trimestre 2017

ÓRGANO E DATA DE APROBACIÓN: Xunta de Goberno Local, sesión do 27 de outubro de 2017 NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 31 de outubro de 2017 O ALCALDE, Asdo.- José Pablo González Cacheiro
09/11/2017 | Administración LocalMunicipal
Teo
Anuncio de formalización de contrato

a. organismo: Concello de Teo b. dependencia que tramita o expediente: Secretaría c. número de expediente: O-4/17 d. dirección de internet do perfil do contratante: www.teo. gal a. tipo: obras b. descrición: execución do proxecto de obras “Colector en Espasande – A Ínsua” c. CPV: 45232410-9 d. medio de publicación do anuncio de licitación: BOP da Coruña e xornal e. data de publicación do anuncio de licitación: BOP nº 131 de 12/07/17 a. tramitación: urxente b. procedemento: aberto con multiplicidade de criterios 4. Valor estimado do contrato: 260.616,66 € a. importe neto: 260.616,66 € b. importe total: 315.346,10 € a. data de adxudicación: 08/09/2017 (Res.735/2017) b. data de formalización do contrato: 21/09/2017 c. contratista: Obras e Viais de Galicia, S. L. (OVIGA) d. importe de adxudicación a. importe neto: 178.589,50 € b. importe total: 216.420,00 € Teo, 23 de outubro de 2017 O alcalde, Rafael C. Sisto Edreira
09/11/2017 | Administración LocalMunicipal
Vimianzo
Anuncio de licitación do contrato de servizos “Servizo de axuda no fogar”

1. Entidade adxudicadora. a) Organismo: Concello de Vimianzo b) Dependencia que tramita o expediente: Secretaría c) Obtención de documentación e información: Dependencia: Secretaría do Concello de Vimianzo Enderezo: Praza do Concello, 6 15129 Vimianzo (A Coruña) Teléfono: 981716001 ext.1203; Fax: 981716650 Correo electrónico: secretaria@vimianzo. es Perfil do contratante: www.vimianzo. gal 2. Obxecto do contrato a) Tipo: servizos, categoría 25 do Anexo II do TRLCSP b) Descrición do obxecto: “Servizo de axuda no fogar” c) Lugar de execución: en distintos puntos do termo municipal d) Duración do contrato: catro (4) anos e) Admisión de prórroga: prorrogable por dous (2) anos máis f) CPV: 85310000-5 3. Tramitación e procedemento a) Tramitación: ordinario b) Procedemento: aberto c) Contrato suxeito a regulación harmonizada d) Criterios de adxudicación do contrato: Os criterios contidos na cláusula 12ª do prego e coa ponderación que nel se sinala e que se publicará no perfil do contratante: www.vimianzo. gal.4. Valor estimado e orzamento de licitación Valor estimado: 1.352.400,00 € IVE non incluído Orzamento de licitación: 947,408,00 € IVE incluído.5. Garantías. Provisional: 2% do orzamento do contrato, excluído o IVE Definitiva: 5% do prezo de licitación, excluído o IVE 6. Requisitos específicos do contratista: a) Clasificación: non se esixe. b) Habilitación empresarial: a esixida na cláusula 9ª do Prego de cláusulas administrativas particulares.7. Presentación de ofertas e solicitudes de participación: a) Data límite de presentación: 40 días, contados dende a data do envío do anuncio ao Diario Oficial da Unión Europea (data do envío: 02/11/2017). O prazo de presentación de ofertas remata o 12 de decembro de 2017. Horario de rexistro: de 8:30 ás 14:30 horas (luns a venres). b) Documentación que hai que presentar: a sinalada nos pregos de cláusulas administrativas particulares e de prescricións técnicas. c) Lugar de presentación: no rexistro xeral do Concello de Vimianzo ou en calquera outro dos lugares establecidos no art.16 da Lei 39/2015, do 1 de outubro (LPAC), en cuxo caso deberá remitirse mediante fax ou telegrama ao Concello, no mesmo día.8. Apertura de ofertas: Publicarase no perfil do contratante o lugar, data e hora de apertura de ofertas.9. Gastos de publicidade: Serán por conta do adxudicatario os gastos de publicación de anuncios de licitación e adxudicación en medios de comunicación ou diarios e boletíns oficiais, nun máximo de 6.000,00 euros. Vimianzo, 02 de novembro de 2017 O alcalde Manuel Antelo Pazos
09/11/2017 | Administración LocalMunicipal
A Pobra do Caramiñal
Resolución 2017-0838 de corrección de erros nas bases reguladoras para a provisión, mediante concurso interadministrativo, dunha praza de técnico de Administración Financiera deste Concello

Visto que se detectaron erros na Resolución desta Alcaldía n.º 2017-0803, mediante a cal se aprobaban as bases e a convocatoria para a provisión, polo sistema de concurso interadministrativo, dunha praza de Técnico de Administración Financieira neste Concello, en data 2 de novembro de 2017 e número 2017-0838 aprobouse a seguinte resolución correxindo as eivas detectadas: RESOLUCIÓN DA ALCALDÍA Visto que se detectou un erro na redacción da resolución da Alcaldía 2017-0803, de data 26 de outubro, mediante a cal se aprobaban as bases reguladoras e se convocaba o proceso para a provisión, mediante concurso interadministrativo, dunha praza de Técnico de Administración Financiera deste Concello. Visto que tal erro provoca unha incoherencia aos efectos da valoración dos méritos da fase de concurso, que podería desvirtuar a mesma. Visto o artigo 109 da Lei 39/2015, do 1 de outubro, do procedemento administrativo común, no cal no seu punto segundo recolle a posibilidade de que as Administracións poidan rectificar de oficio ou a instancia dos interesados os erros materiais, de feito ou aritméticos existentes nos seus actos. Considerando todo o anteriormente exposto, e en virtude das competencias atribuidas no artigo 21.1. s) da Lei 7/1985, do 2 de abril, reguladora das bases do réxime local, RESOLVO: Primeiro. –Rectificar o contido do apartado 8.1. c) das bases reguladoras do proceso, cambiando a súa redacción onde dí “Outorgaranse 1 puntos por mes traballado. Os períodos de duración inferior valoraranse de xeito proporcional, por meses completos” por “Outorgarase 1 punto por ano traballado. Os períodos de duración inferior valoraranse de xeito proporcional, por meses completos.” Segundo. –Publicar a presente resolución no Boletín Oficial da Provincia, e unha vez publicado continuar co procedemento contido nas bases. En A Pobra do Caramiñal, a 6 de novembro de 2017. O alcalde Asdo.: José Luis Piñeiro García
09/11/2017 | Administración LocalMunicipal
A Pobra do Caramiñal
Anuncio de aprobación definitva de cretos extraordinarios nº 03/17, 04/17, 05/17 e 06/17

Rematado o día 27 de outubro de 2017 o prazo de información pública dos expedientes de crédito extraordinario nº 03/17, 04/17, 05/17 e 06/17 aprobados inicialmente polo Pleno da Corporación en sesión celebrada o 28 de setembro de 2017 e publicado no Boletín Oficial da Provincia da Coruña de data 5 de outubro de 2017, sen que teñan presentadas alegacións, ó abeiro do artigo 177.2 e 169.1 do Texto Refundido da Lei das Facendas Locais, aprobado por Real Decreto Legislativo 2/2004, de 5 de marzo, enténdese definitivamente aprobado, procedendose á publicación do resumo do Orzamento incoporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real Decreto Legislativo 2/2004, de 5 de marzo, polo que se aproba o Texto Refundido da Lei das Facendas Locais, recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, de 13 de xullo da Xurisdicción Contencioso Administrativa, sin perxuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 2 de novembro de 2017 O Alcalde Asdo.: José Luis Piñeiro García
09/11/2017 | Administración LocalMunicipal
Laxe
Delegación de sinaturas de Secretaría-Intervención deste Concello de Laxe

RESOLUCIÓN DA ALCALDÍA Asunto: delegación de sinatura de Secretaría Intervención Expte. Admvo. Núm.459/2017 Expte. Núm.2017/G003/000646 Visto que con data 03/10/2017 foi solicitado polo secretario-interventor en acumulación deste Concello a delegación de sinaturas sobre as seguintes tarefas: certificacións do Padrón de Habitantes, certificacións de convivencia, certificacións de informes dos servizos técnicos de urbanismo, certificacións de informes en xeral e compulsas de documentos, os cales poden ser comprobados directamente polas funcionarias encargadas da súa tramitación, sen necesidade de supervisión do secretario, evitando dilacións indebidas para a cumprimentación dos ditos trámites e o seu traslado aos interesados. Examinada a documentación que a acompaña, visto o informe de Secretaría, e de conformidade co establecido no artigo 21.1. s) da Lei 7/1985, do 2 de abril, Reguladora das Bases do Réxime Local, RESOLVO: PRIMEIRO.–Autorizar a D. José Carmelo Sánchez Presedo, secretario-interventor en acumulación deste Concello, a delegación da sinatura nos asuntos relativos a certificacións do padrón de habitantes, certificacións de convivencia, certificacións de informes dos servizos técnicos de urbanismo, certificacións de informes en xeral e compulsas de documentos, en dona Yassmina Moli Uguet, con DNI núm.XXXXXXXXX, e en dona Ana Mary Carvas Uzin, con DNI núm.XXXXXXXXX, para os actos de trámite que antes se expresaron, entendéndose vixente esta delegación en tanto non sexa revocada con carácter xeral ou particular, mediante a asunción de tales competencias polo titular. SEGUNDO.–Calquera dúbida que xurda no exercicio das funcións delegadas será posta en coñecemento do secretario interventor de xeito inmediato para a súa resolución, suspendendo mentres tanto o trámite correspondente. TERCEIRO.–Comunicar a presente resolución ao secretario-interventor, notificalo ás funcionarias destinatarias das delegacións de firma antes sinaladas. CUARTO.–Publicar esta resolución no Boletín Oficial da Provincia para os efectos oportunos. Mándoo e asínoo, en Laxe, 3 de outubro de 2017 O alcalde O secretario-interventor en acumulación José Manuel Mouzo Castiñeira José Carmelo Sánchez Presedo
22/11/2017 | Administración LocalMunicipal
Arteixo
Contratación, Bens e Patrimonio
Actuacións musicais nas festas patronais de Santiago Apostol 2017 e dos medios necesarios para a celebración das mesmas

Comunícaselle a tódolos interesados no procedemento de contratación das “ACTUACIONS MUSICAIS NAS FESTAS PATRONAIS DE SANTIAGO APOSTOLO 2017 E DOS MEDIOS NECESARIOS PARA A CELEBRACIÓN DAS MESMAS” que se procedeu a firma do contrato co adxudicatario sinalado no apartado cuarto do presente anuncio, o día 20 de xuño de 2016 ás 13:30 horas na Secretaría Xeral do concello, sendo os datos de dita licitación os seguintes: a) Organismo: Concello de Arteixo. b) Dependencia que tramita o expediente: Departamento de Contratación c) Número de expediente: 2017/C004/000008 a) Descrición do obxecto: ACTUACIONS MUSICAIS NAS FESTAS PATRONAIS DE SANTIAGO APOSTOLO 2017 E DOS MEDIOS NECESARIOS PARA A CELEBRACIÓN DAS MESMAS b) Lugar de execución: ARTEIXO c) Prazo de duración: 23,24,25,26 e 27 de xullo de 2017 a) Contrato non suxeito a regulación harmonizada. b) Tramitación: ordinaria c) Procedemento: negociado d) Forma: selección da oferta con un criterio único AZEDDINE SANGINES ALIBERCH (LES GESTIÓN ARTISTICA) S. L co N. I. F.- XXXXXXXXX 75.625,00 € IVE Incluído Foi adxudicado por Decreto de Alcaldía 1714/2017 de 16 de xuño de 2017 Arteixo, 20 de xuño de 2016 Asdo.- José Ramón Amado de la Fuente CONCELLEIRO DE OBRAS E SERVIZOS MUNICIPAIS Por delegación, Decreto nº 1336/2015
22/11/2017 | Administración LocalMunicipal
Coirós
Aprobación inicial da modificación de créditos núm.1 ao orzamento de 2017

A N U N C I O Modificación orzamentaria núm.1 Aprobado inicialmente polo Pleno da Corporación, o día 20 de novembro de 2017, a modificación orzamentaria número 1, do orzamento xeral para 2017, exponse ó público na Secretaría deste Concello, por quince días hábiles, para que poidan facerse as reclamacións que se consideren oportunas. Coirós, vinte de novembro de dous mil dezaseis. O ALCALDE Asdo.: Francisco Quintela Requeijo
22/11/2017 | Administración LocalMunicipal
Laxe
Aprobación provisional da Ordenanza fiscal núm.34, reguladora da taxa pola prestación de servizos, inspección e direccións de obras realizadas polos técnicos correspondentes

ANUNCIO O Pleno da corporación municipal do Concello de Laxe, na sesión celebrada o 10 de novembro de 2017, acordou a aprobación provisional da Ordenanza fiscal n.º 34, reguladora da taxa por prestación de servizos, inspección e dirección de obras realizadas polos técnicos competentes. En cumprimento do disposto no artigo 17.1 e 2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, o correspondente expediente queda exposto ao público no taboleiro de anuncios deste Concello, no Boletín Oficial da Provincia e na sede electrónica deste concello, durante o prazo de trinta días hábiles, que comezarán a contar dende o seguinte ao da publicación do presente anuncio no Boletín Oficial da Provincia, dentro dos cales os interesados poderán examinalo e presentar as reclamacións que estimen oportunas. De non se presentaren reclamacións, entenderase elevado a definitivo o acordo de aprobación provisional, consonte co disposto no artigo 17.3 do devandito Real decreto lexislativo. Laxe, 16 de novembro de 2017. O alcalde José Manuel Mouzo Castiñeira
22/11/2017 | Administración LocalMunicipal
Monfero
Anuncio aprobación definitiva do expediente de modificación das Bases de execución do orzamento 1-2017

Durante o período de exposición pública do expediente de modificación das bases de execución do orzamento de 2017, prorrogado do 2016, non se presentaron reclamacións, polo tanto, segundo o acordo adoptado na sesión plenaria celebrada o día 20 de outubro de 2017, considerase definitivamente aprobado o devandito expediente, que consiste en modificar os parágrafos terceiro e cuarto da base nº14, nomeada subvencións, que queda co seguinte texto:;.” Monfero, 17 de novembro de 2017 O Alcalde Andres Feal Varela
22/11/2017 | Administración LocalMunicipal
Arteixo
Contratación, Bens e Patrimonio
Construcción de rede de hidrantes no Polígono de Sabón

Comunícaselle a tódolos interesados no procedemento de contratación da obra “CONSTRUCCIÓN DE HIDRANTES NO POLÍGONO INDUSTRIAL DE SABÓN“ que se procedeu a firma do contrato co adxudicatario sinalado no apartado cuarto do presente anuncio, o día 28 de abril de 2017 ás 10:30 horas na Secretaría Xeral do concello, sendo os datos de dita licitación os seguintes: a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2017/C003/000002. a) Descrición do obxecto: CONSTRUCCIÓN DE HIDRANTES NO POLÍGONO INDUSTRIAL DE SABÓN b) Lugar de execución: ARTEIXO c) Prazo de duración: 55 DIAS NATURAIS a) Contrato non suxeito a regulación harmonizada b) Tramitación: ordinaria c) Procedemento: negociado con publicidade d) Forma: selección da oferta economicamente máis vantaxosa CONSTRUCCIONES PAN Y DÍAZ, S. L. con CIF Nº: B-15021116 82.525,00 €, IVE incluído Foi adxudicado por Decreto nº: 1082/2017 de 18 de abril de 2017, do Concelleiro de área de Obras e Servizos Municipais, competencia delegada en virtude do Decreto 1336/2015. Arteixo, 28 de abril de 2017 Asdo.- José Ramón Amado de la Fuente CONCELLEIRO DE OBRAS E SERVIZOS MUNICIPAIS Por delegación, Decreto 1336/2015
22/11/2017 | Administración LocalMunicipal
Betanzos
Licitación do proxecto de obra “Acondicionamento e pavimentación das vías públicas Juan García Naveira, Braxe-Betanzos O Vello e acceso á igrexa de Requián”

ANUNCIO A Xunta de Goberno Local, na sesión celebrada o día 09/11/2017, aprobou o expediente de contratación do proxecto “Acondicionamento do pavimento das vías públicas Juan García Naveira, Braxe-Betanzos O Vello e accesos á igrexa de Requián”, conforme aos seguintes datos: 1. Entidade adxudicadora. Datos xerais e datos para a obtención da información: a) Organismo: Concello de Betanzos. b) Dependencia que tramita o expediente: Secretaría. c) Obtención de documentación e información: 1) Dependencia: Contratación 2) Domicilio: Praza de Galicia n.º 1 3) Localidade e código postal: Betanzos, 15300 4) Teléfono 981776525 5) Fax 981776529 6) Correo electrónico: contratacion@netanzos. net 7) Enderezo de internet do perfil do contratante: www.betanzos.net (perfil do contratista). 2. Obxecto do contrato. a) Tipo: obras. b) Descrición: “Acondicionamento do pavimento das vías públicas Juan García Naveira, Braxe-Betanzos O Vello e accesos á igrexa de Requián”. c) Lugar: termo municipal de Betanzos. e) Prazo de execución: 1 mes e medio.3. Tramitación e procedemento. a) Tramitación: ordinaria. b) Procedemento: aberto. c) Poxa electrónica: non. d) Admision de variantes: non. e) Criterios de adxudicación: único factor (prezo). 4. Valor estimado do contrato: 99.980,20 € máis 20.995,84 de IVE.5. Garantías esixidas. Garantía definitiva: 5% do importe de adxudicación, sen IVE.6. Requisitos específicos do contratista. a) Clasificación: non. b) Solvencia económica e financeira e técnica e profesional: si. c) Outros requisitos específicos: non.7. Presentación de ofertas e apertura de ofertas. a) Data límite de presentación: 26 días naturais dende a publicación do anuncio no BOP. Se o último día fose inhábil ou festivo, o último día será o día hábil seguinte. b) Apertura de ofertas: 3.º día hábil seguinte.8. Gastos de publicidade: a cargo do contratista.9. Mesa de contratación: si, publicarase a súa composición no perfil do contratante. Betanzos, 15 de novembro de 2017. O alcalde José Ramón García Vázquez
22/11/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2017, 4.ª fase, DP 7702. Mellora da capa de rodaxe con mbq na DP 7702 Santa Catalina a Esmorde, p. q. 0+000 ao 2+100 (17.1100.0037.0)

ANUNCIO DE APROBACIÓN DO PLAN DE CONSERVACIÓN DE VÍAS PROVINCIAIS 2017, 4.ª FASE A Excma. Deputación Provincial da Coruña, en sesión ordinaria celebrada o 27-10-2017, acordou a aprobación do PLAN DE CONSERVACIÓN DE VÍAS PROVINCIAIS 2017, 4.ª FASE, integrado polos proxectos que se relacionan a continuación, coa indicación da súa denominación e presuposto: O que se expón ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86, do 18 de abril. A Coruña, 13 de novembro de 2017. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
22/11/2017 | Administración LocalMunicipal
Betanzos
Licitación do servizo de redacción do Plan Xeral de Ordenación do Municipal do Concello de Betanzos 2017-2021

1. Entidade adxudicadora: Datos xerais e datos para a obtención da información: a) Organismo: Concello de Betanzos b) Dependencia que tramita o expediente: Secretaría c) Obtención de documentación e información: 1) Dependencia: Contratación 2) Domicilio: Praza de Galicia nº 1 3) Localidade e código postal: Betanzos, 15300 4) Teléfono: 981776525 5) Telefax: 981776529 6) Correo electrónico: contratacion@netanzos. net 7) Enderezo de Internet do perfil do contratante: www.betanzos.net (perfil do contratista). a) Tipo: Servizo b) Descrición: redacción do Plan Xeral de Ordenación Municipal do Concello de Betanzos c) Lugar: Betanzos e) Prazo de execución: 4 anos, non prorrogable. a) Tramitación: Ordinaria b) Procedemento: Aberto c) Poxa electrónica: Non d) Admision de variantes: Non e) Criterios de adxudicación: -CRITERIOS ECONOMICOS. Puntuación de 0 a 5 puntos conforme aos seguintes subcriterios: *Baixa do prezo do servizo. Tipo de licitación: 118.920,11 euros. Puntuación: de 0 a 5 puntos. -CRITERIOS TECNICOS. Puntuación de 0 a 10 puntos conforme aos seguintes subcriterios: *Memoria descriptiva da programación e execución das distintas prestacións do servizo conforme ao establecido no prego de prescricións técnicas. Puntuación de 0 a 7 puntos, conforme aos seguintes indicadores ponderados: -Contido prestacional. De 0 a 4 puntos. -Metodoloxía. De 0 a 3 puntos. *Memoria descriptiva dos recursos humanos e técnicos para a prestación do servizo. Puntuación: de 0 a 3 puntos, conforme aos seguintes indicadores ponderados: - Cantidade e cualificación dos recursos humanos directamente adscritos ao servizo: de 0 a 1,5 puntos. - Recursos técnicos adscritos ao servizo: de 0 a 1,5 puntos.4.-O valor estimado do contrato é de 118.920,11 euros e 24.973,22 euros de IVE.5. Garantías esixidas: Garantía definitiva: 5% do importe de adxudicación sen IVE. a) Clasificación: Non b) Solvencia económica e financeira e técnica e profesional: Sí. c) Outros requisitos específicos: Non a) Data límite de presentación: 15 días naturais dende a publicación do anuncio no BOP. Se o último día fose inhábil ou festivo, o último día será o día hábil seguinte. b) Apertura de ofertas: 3º día hábil seguinte.8. Gastos de Publicidade: A cargo do contratista.9. Mesa de contratación: Si, publicarase a súa composición no perfil do contratante. Betanzos, 17 de novembro de 2017 O alcalde José Ramón García Vázquez
22/11/2017 | Administración LocalMunicipal
Negreira
Anuncio relativo á exposición pública do padrón das taxas polos Servizos de Subministración de auga, conservación de contadores, canon da auga, coeficiente de verteduras e saneamento do 3º trimestre de 2017 do Concello de Negreira

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3º trimestre de 2017, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ate 5 DE XANEIRO de 2018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA, 13 de NOVEMBRO de 2017. O SR. ALCALDE Asdo./ Manuel Angel Leis Miguez.
22/11/2017 | Administración LocalMunicipal
Arteixo
Contratación, Bens e Patrimonio
Traballos de mantemento, conservación e reparación de pavimentos en aceras e áreas peatonais do Concello de Arteixo

Comunícaselle a tódolos interesados no procedemento de contratación da obra “TRABALLOS DE MANTEMENTO, CONSERVACIÓN E REPARACIÓN DE PAVIMENTOS EN ACERAS E AREAS PEATONAIS DO CONCELLO DE ARTEIXO” que se procedeu a firma do contrato co adxudicatario sinalado no apartado cuarto do presente anuncio, o día 09 de xaneiro de 2017 ás 13:00 horas na Secretaría Xeral do concello, sendo os datos de dita licitación os seguintes: a) Organismo: Concello de Arteixo. b) Dependencia que tramita o expediente: Departamento de Contratación c) Número de expediente: 2015/C004/000013 a) Descrición do obxecto: “TRABALLOS DE MANTEMENTO, CONSERVACIÓN E REPARACIÓN DE PAVIMENTOS EN ACERAS E AREAS PEATONAIS DO CONCELLO DE ARTEIXO” b) Lugar de execución: ARTEIXO c) Prazo de duración: Dous anos a contar dende a firma do contrato. O contrato poderá prorrogarse de forma motivada, por dous anos mais ata una máximo total incluídas prorrogas de 4 anos (2+2) por mutuo acordo das partes, previa comunicación expresa. a) Contrato suxeito a regulación harmonizada. b) Tramitación: ordinaria. c) Procedemento: aberto. d) Forma: selección da oferta economicamente mais vantaxosa con varios criterios. ALVAC S. A co C. I. F.- A-40015851.125.000,00 € anuais IVE Incluído polo LOTE 1 e 125.000,00 € anuais IVE Incluído polo LOTE 2 Foi adxudicado por Decreto de Alcaldía 3007/2016 de 22 de novembro de 2016 Foi corrixida a adxudicación por Decreto de Alcaldía nº66/2017 de data 16 de xaneiro de 2017. Arteixo, 16 de xaneiro de 2017 Asdo.- José Ramón Amado de la Fuente CONCELLEIRO DE OBRAS E SERVIZOS MUNICIPAIS Por delegación, Decreto nº 1336/2015
22/11/2017 | Administración LocalMunicipal
Monfero
Anuncio de aprobación definitiva do expediente de modificación de créditos 16/2017

ANUNCIO O Pleno desta Corporación aprobou definitivamente o expediente de modificación de créditos núm.16/2017, dentro do orzamento municipal vixente, segundo o acordo adoptado na sesión celebrada o día 20 de outubro de 2017, polo importe de vinte e cinco mil cento trinta e dous euros con oitenta céntimos (25.132,80 €). Consonte ao preceptuado e en cumprimento do disposto no artigo 177.2, en relación co 169.3 do Real decreto lexislativo 2/2004, do 5 de marzo, pola que se aproba o texto refundido da Lei reguladora das facendas locais, faise público que, despois do dito expediente, o resumo por capítulos do estado de gastos do antedito orzamento queda do seguinte xeito: Monfero, 17 de novembro de 2017. O alcalde Andres Feal Varela
22/11/2017 | Administración LocalMunicipal
Cambre
Ausencia de dona María Dolores Blanca García Fernández do 20 ao 21 de novembro de 2017, ambos os dous incluídos

Esta Alcaldía, con data do día 15 de novembro de 2017, ditou a Resolución número 2053/2017 que se transcribe a continuación: “Por Resolución desta Alcaldía núm.1841/2016, do 18 de novembro, resolvín manter a delegación especial efectuada mediante Resolución da Alcaldía número 446/2016, do 18 de marzo, relativa aos servizos de Participación Cidadá e Movemento Asociativo, incluídos na Área de Presidencia, a dona Salwa Rodajo Fernandez Valencia. Segundo o escrito rexistrado de entrada ao núm.0/9868 o día 14 de novembro de 2017, dona Salwa Rodajo Fernandez Valencia non poderá exercer as súas funcións como concelleira con delegación especial desde o día 20 ao 21 de novembro de 2017. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro. –Durante a ausencia de dona Salwa Rodajo Fernandez Valencia, desde o día 20 ao día 21 de novembro de 2017, ambos os dous incluídos, o estudo, impulso, dirección e inspección das políticas sobre as que ostenta delegación especial, serán exercidas por don Ernesto Alberto Jilal Saez de Ocariz, quen ostenta a presidencia da Área de Presidencia, nal cal se atopan incluídos os proxectos, medidas e servizos desenvolvidos na citada delegación especial, isto tendo en conta o disposto na Resolución da Alcaldía núm.446/2016, do 18 de marzo. Transcorrido o citado prazo de ausencia, dona Salwa Rodajo Fernandez Valencia continuará no exercicio das funcións que lle foron delegadas por esta Alcaldía. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 16 de novembro de 2017. O alcalde Óscar A. García Patiño
22/11/2017 | Administración LocalMunicipal
Moeche
Aprobación inicial do expediente de modificación de créditos 9/2017

O Pleno da Corporación, en sesión de data 16 de novembro de 2017, prestou a súa aprobación o expediente de modificación de créditos núm.9/2017 na modalidade de créditos extraordinarios financiados mediante incorporación do remanente de tesourería para gastos xerais. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Moeche a 17 de novembro de 2017 A Alcaldesa Asdo. Beatriz Bascoy Maceiras
22/11/2017 | Administración LocalMunicipal
Negreira
Aprobación inicial dunha modificación puntual da relación de postos de traballo e exposición ao público da mesma

O Pleno da Corporación, en sesión ordinaria celebrada con data de 13 de novembro de 2017, aprobou inicialmente unha modificación puntual da Relación de Postos de Traballo vixente, o que se somete a exposición pública mediante este anuncio para a eventual presentación de reclamacións durante o prazo de quince (15) días hábiles a contar desde o seguinte ó da aparición do presente no Boletín Oficial da Provincia da Coruña. Negreira, 14 de novembro de 2017. Alcalde-Presidente Manuel Angel Leis Míguez
22/11/2017 | Administración LocalMunicipal
Arteixo
Contratación, Bens e Patrimonio
Servizo da liga municipal de fútbol sala do Concello de Arteixo

Comunícaselle a tódolos interesados no procedemento de contratación do ”SERVIZO DE ORGANIZACIÓN DA LIGA DE FUTBOL SALA DO CONCELLO DE ARTEIXO que se procedeu a firma do contrato co adxudicatario sinalado no apartado cuarto do presente anuncio, o día 28 de agosto de 2017 ás 11:30 horas na Secretaría Xeral do concello, sendo os datos de dita licitación os seguintes: a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2017/C004/000006 a) Descrición do obxecto: SERVIZO DE ORGANIZACIÓN DA LIGA DE FUTBOL SALA DO CONCELLO DE ARTEIXO b) Lugar de execución: ARTEIXO c) Prazo de execución: Dúas anualidades (2+1+1) a) Contrato non suxeito a regulación harmonizada b) Tramitación: ordinaria c) Procedemento: aberto d) Forma: selección da oferta economicamente máis vantaxosa con divertsos criterio de valoración. MOVE SERVICIOS DE OCIO Y DEPORTE S. L. con CIF: B-70.311.618.89.164,32€ con IVE incluído Foi adxudicado o 24 de agosto de 2017 por Decreto nº: 2334/2017 do Concelleiro de Área de Obras e Servizos Municipais, competencia delegada en virtude do Decreto 1336/2015. Arteixo, 28 de agosto de 2017 Asdo.- José Ramón Amado de la Fuente Concelleiro de Obras e Servizos Municipais Por delegación, Decreto 1336/2015
22/11/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 14 de novembro de 2017, da Xefatura Territorial da Coruña, que sinala data para o pagamento do prezo xusto por expropiación, no concello da Pobra do Caramiñal (expediente IN407A 2011/48-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 20 de decembro de 2017, a partir das 11:00 horas, para que o pagador da entidade beneficiaria Proyectos y Desarrollos Renovables, SL, proceda nas oficinas da casa consistorial do concello da Pobra do Caramiñal, ao pagamento do prezo xusto e xuros, por expropiación e imposición de servidumes de paso da instalación eléctrica denominada LMTAS 20 kV SC para evacuación dos PES do Barbanza, nos concellos de Porto do Son, A Pobra do Caramiñal e Ribeira, (expediente IN407A 2011/48-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Estas persoas deberán presentarse, na data e hora sinaladas, no concello da Pobra do caramiñal. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 14 de novembro de 2017 Humberto Carlos Delmastro Melendre Territorial da Coruña
22/11/2017 | Administración LocalMunicipal
Vilasantar
Bases da convocatoria de subvencións a becas transporte escolar do concello de Vilasantar para o ano 2017

A presente convocatoria ten por obxecto a concesión de subvencións en réxime de concorrencia non competitiva a alumnos escolarizados no curso 2017/2018 para transporte escolar. O Concello de Vilasantar destinará unha cantidade máxima de 2.000,00 € consignada na partida 231 480.00 SUBVENCIÓNS A FAMILIAS E INSTITUCIÓNS SEN FINS DE LUCRO Poderán ser beneficiarios de ditas subvencións os alumnos escolarizados no curso 2017/2018 que reúnan os seguintes requisitos: – Estar ao corrente das súas obrigas contributivas co Concello de Vilasantar. – Cursar estudos de bacharelato, formación profesional ou equivalentes nun centro oficial. – Non ter dispoñibilidade de transporte gratuíto. – Estar empadroados no concello de Vilasantar. As solicitudes deberán formalizarse mediante instancia dirixida ao Oscar Pedro Osazee Guerrini, podendo presentarse directamente no Rexistro Xeral do Concello sito en Ru, s/n, (15807) Vilasantar, ou por calquera dos medios previstos no artigo 38.4 da Lei 30/1992, de 26 de novembro, de Réxime Xurídico das Administracións públicas e do procedemento administrativo común, modificada pola Lei 4/99, de 13 de xaneiro. A solicitude deberá acompañarse da seguinte documentación: 1. Declaración xurada de atoparse ao corrente nas obrigas e pagos coa Facenda Municipal 2. Certificación de estar matriculado nun centro oficial de bacharelato, formación profesional ou equivalentes.3. Certificado de titularidade de conta corrente, número de conta e entidade bancaria, onde debe facerse efectivo o pago da subvención 1. O prazo de presentación de solicitudes e documentación da Base quinta será de 30 días naturais a contar dende o día seguinte á publicación das presentes Bases no BOP.2. Se a documentación aportada polo interesado non reúne tódolos requisitos, requiriráselle para que no prazo de 3 días presente os documentos ou complete a documentación. De non facelo así, perderá o dereito a percibir a subvención.3. O Concello de Vilasantar, en todo momento, poderá requirir a presentación de outros documentos que garanten o cumprimento dos requisitos presentados nestas bases.4. A falta de presentación desta documentación no prazo anteriormente sinalado, implicará a perda da subvención. A resolución da convocatoria ditarase pola Xunta de goberno local, previa valoración da documentación presentada. A notificación da Resolución axustarase ás disposicións contidas no artigo 59 da Lei 30/1992, de 26 de novembro, de Réxime xurídico das Administracións Públicas e do Procedemento Administrativo Común. Vilasantar, 16 de novembro de 2017 O alcalde Fernando Pérez Fernández
22/11/2017 | Administración LocalMunicipal
Arteixo
Contratación, Bens e Patrimonio
Renovación da rede de auga potable na Trav. de Meicende. Arteixo (A Coruña)

ANUNCIO DE FORMALIZACIÓN DE CONTRATO Comunícaselle a tódolos interesados no procedemento de contratación da obra “RENOVACIÓN DA REDE DE AUGA POTABLE NA TRAVESÍA DE MEICENDE. ARTEIXO (A CORUÑA)” que se procedeu á firma do contrato co adxudicatario sinalado no apartado cuarto do presente anuncio, o día 22 de febreiro de 2017, ás 12.00 horas, na Secretaría Xeral do concello, sendo os datos de dita licitación os seguintes: 1.–Entidade adxudicadora. a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2016/C003/000005.2.–Obxecto do contrato. a) Descrición do obxecto: RENOVACIÓN DA REDE DE AUGA POTABLE NA TRAVESÍA DE MEICENDE. ARTEIXO (A CORUÑA). b) Lugar de execución: ARTEIXO. c) Prazo de duración: 120 DÍAS NATURAIS.3.–Tramitación, procedemento e forma de adxudicación. a) Contrato non suxeito a regulación harmonizada. b) Tramitación: ordinaria. c) Procedemento: aberto. d) Forma: selección da oferta economicamente mais vantaxosa con varios criterios. Aplicación dos criterios de adxudicación 4.–Adxudicatario. HORDESCON, S. L., co C. I. F. B-32108334.5.–Prezo de adxudicación.497.059,36 €, IVE INCLUÍDO.6.–Órgano adxudicatario e data de adxudicación. Foi adxudicado por Decreto da Alcaldía 259/2017 do 02 de febreiro de 2017. Arteixo, 22 de febreiro de 2017. Asdo.: José Ramón Amado de la Fuente CONCELLEIRO DE OBRAS E SERVIZOS MUNICIPAIS Por delegación, Decreto n.º 1336/2015
22/11/2017 | Administración LocalMunicipal
A Coruña
Área de Facenda e Administración
Oficina Orzamentaria
Aprobación inicial do expediente M10/2017, modificativo do orzamento de 2017

O Excmo. Concello Pleno, en sesión extraordinaria e urxente realizada o día 21 de novembro de 2017, aprobou inicialmente o expediente M10/2017 de concesión de créditos extraordinarios, suplementos de crédito e modificación do Anexo de Investimentos do Orzamento xeral de 2017. O referido expediente permanecerá exposto ao público, despois da publicación do anuncio no Boletín Oficial da Provincia e no Taboleiro de Edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 21 de novembro de 2017 Director de Economía, Facenda e Administración, Zhibin Freixa Cambiazo